AfriForum verwerp ANC se uitbuiting van leerlinge | Maroela Media
AfriForum neem sterk standpunt in teen die ANC se bereidwilligheid om die belange van kinders se reg tot gehalte onderwys ondergeskik te stel aan eie ideologiese belange. Dit volg na die ANC se Lesedi-gebiedskomitee aangedui het dat hulle Donderdag voortgaan met 'n protesoptog na die Hoër Volkskool Heidelberg terwyl die matriekleerders van die skool met rekordeksamens besig is. AfriForum ondersteun dus die beheerliggaam van Hoër Volkskool Heidelberg se dringende aansoek om 'n interdik teen hierdie optog.
Volgens Alana Bailey, adjunk uitvoerende hoof van AfriForum, is dit onaanvaarbaar dat die ANC bereid is om kinders uit te buit ten gunste van die bevordering van 'n eie politieke agenda. Die afgelope twee dae is die ANC herhaaldelik versoek om die protesoptog tot na afloop van die rekordeksamen uit te stel, maar hulle was nie bereid om die toegewing in die belang van die leerders te maak nie. Die skool se beheerliggaam is dus nou genoodsaak om hierdie dringende aansoek om 'n interdik te bring om te verseker dat die matrieks, asook die ander leerders van die skool, nie ontwrig word nie.
AfriForum is ten gunste van vryheid van spraak en protesoptrede binne die raamwerk van die wet, maar wanneer sodanige optrede nie 'n sake van kernbelang, soos die welstand van kinders, gehalte onderrig en die ongestoorde skryf van rekordeksamenvraestelle in ag neem nie, is optrede daarteen noodsaaklik.
Die aansoek sal vanmiddag in die Noord-Gautengse hooggeregshof aangehoor word.
Ek sal nooit die donker volk kan verstaan nie. Is hulle dalk net op aarde om ons geloof te toets ??? Ek weet nie.
Ek dink nie die ANC gaan gestop word hier nie. In 2007 (Of was dit dalk 2006?) was daar onderwysers wat gestaak het in Pietermaritzburg. Tydens die proef-eksamens het hulle buite my ou skool, Hoërskool Voortrekker, gesing en gedans en op hul motors se toeters gelê. Die betogers was minder as 20m van die saal af waar die matrieks geskryf het en het groot steuring veroorsaak. Daar was selfs klippe gegooi na die saal toe. Als omdat ons onderwysers "gewyer het om deel te neem aan die staking". Hoeveel ander voorbeelde van Afrikaanse skole is daar nie wat deur 'n… Lees meer »
Hulle het toe die hofbevel teen die protes gekry! https://afriforum.co.za/hofbevel-teen-anc-optog-na-skool-is-oorwinning-vir-leerders-se-regte-se-afriforum/